**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO NR. 5TS-1422 ,,DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ NUOSTATŲ PATVIRTINIMO“ PAKEITIMO**

2018 m. spalio 17 d. Nr. 34-1492

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

 1. Pakeisti Vietinės rinkliavos už leidimo prekiauti ar teikti paslaugas viešosiose vietose išdavimą nuostatus, patvirtintus Lazdijų rajono savivaldybės tarybos 2018 m. rugsėjo 14 d. sprendimu Nr. 5TS-1422 ,,Dėl Vietinės rinkliavos už leidimo prekiauti ar teikti paslaugas viešosiose vietose išdavimą nuostatų patvirtinimo“:

* 1. pripažinti netekusiu galios 12.3 papunktį;
	2. pakeisti 2 priedą „Vietinės rinkliavos už leidimo prekiauti ar teikti paslaugas viešosiose vietose išdavimą dydžiai“ ir jį išdėstyti nauja redakcija (pridedama).

2. Nustatyti, kad šis sprendimas įsigalioja nuo 2018 m. lapkričio 1 d.

Savivaldybės meras

Parengė

Jolita Galvanauskienė

2018-10-17

Vietinės rinkliavos už leidimo prekiauti

ar teikti paslaugas viešosiose vietose

išdavimą nuostatų, patvirtintų Lazdijų rajono savivaldybės tarybos 2018 m. rugsėjo 14 d. sprendimu Nr. 5TS-1422,

2 priedas

(Lazdijų rajono savivaldybės tarybos 2018 m. spalio d. sprendimo Nr. redakcija)

**VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ DYDŽIAI**

|  |  |  |
| --- | --- | --- |
| Eil.Nr. |  | Rinkliavos dydžiai (Eur) |
| Dienai  | Mėnesiui |
| **Lazdijų ir Veisiejų miestuose**  |
| 1. | Prekyba maisto ir ne maisto produktais ar gaminiais | 3 | 15 |
| 2. | Prekyba savo gamybos žemės ūkio ir maisto produktais | 2 | 12 |
| 3. | Paslaugų teikimas (mobiliojo ir pripučiamo batuto, dviračių, riedlenčių, atrakcionų, karuselių ir pan.) už vienos paslaugos rūšį | 3 | 15  |
| 4. | Prekyba maisto ir ne maisto produktais iš (nuo) prekybai pritaikytų automobilių ir automobilinių priekabų ar paslaugų teikimas kioskuose, paviljonuose | 3 | 15 |
| **Lazdijų m. kiemo aikštelė, esanti Seinų g. 15A, ir aikštelė Taikos gatvėje** |
| 5. | Už prekybą juridiniams asmenims ir fiziniams asmenims, vykdantiems veiklą pagal verslo liudijimą ar individualios veiklos pažymą  |  - |  24 |
| **Lazdijų rajono savivaldybės viešosiose vietose, išskyrus Lazdijų ir Veisiejų miestus**  |
| 6. | Prekyba maisto ir ne maisto produktais ar gaminiais | 2 | 10 |
| 7. | Prekyba savo gamybos žemės ūkio ir maisto produktais | 1  |  6 |
| 8. | Paslaugų teikimas (mobiliojo ir pripučiamo batuto, dviračių, riedlenčių, atrakcionų, karuselių ir pan.) už vienos paslaugos rūšį | 2 | 10 |
| 9.  | Prekyba maisto ir ne maisto produktais ar paslaugų teikimas kioskuose, paviljonuose | 2  | 10  |
| **Švenčių ir masinių renginių metu (už vieną vietą)** |
| 10. | Prekyba maisto produktais: |  |
| 10.1 | Iš (nuo) laikinųjų prekybos įrenginių | 5 |
| 10.2 | Iš (nuo) prekybai pritaikytų automobilių, automobilinių priekabų ir kt. | 7 |
| 11. | Viešojo maitinimo paslaugos bei prekyba maisto produktais | 20 |
| 12. | Prekyba ne maisto produktais  | 7 |
| 13. | Prekyba suvenyrais, tautodailės dirbiniais, žaislais ir kt.  | 3 |
| 14. | Paslaugų teikimas (mobiliojo ir pripučiamo batuto, dviračių, riedlenčių, atrakcionų, karuselių ir pan.) už vienos paslaugos rūšį | 10 |
| **Švenčių metu vykstančių mugių metu (už vieną mugės dieną**) |
| 15. | Mugės organizatoriui | 175 |

**\_\_\_\_\_\_\_\_\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS 2018 M. RUGSĖJO 14 D. SPRENDIMO**

**NR. 5TS-1422 ,,DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ NUOSTATŲ**

 **PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

 2018 m. spalio d.

Lazdijų rajono savivaldybės tarybos 2018 m. rugsėjo 14 d. sprendimo Nr. 5TS-1422 ,,Dėl vietinės rinkliavos už leidimo prekiauti ar teikti paslaugas viešosiose vietose išdavimą nuostatų patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šis pakeitimas inicijuotas Valstybinės maisto ir veterinarijos tarnybos specialistų Lazdijų rajono savivaldybės administracijoje 2018 m. rugsėjo 26 d. įvykusio pasitarimo metu pateiktą žodinį pasiūlymą.

Šio sprendimo tikslas – pripažinti netekusiu galios Lazdijų rajono savivaldybės tarybos 2018 m. rugsėjo 14 d. sprendimu Nr. 5TS-1422 patvirtintų Vietinės rinkliavos už leidimo prekiauti ar teikti paslaugas viešosiose vietose išdavimą nuostatų 12.3 papunktį, kuriuo buvo leidžiama prekiauti ūkininko ūkyje išaugintais produktais iš prekybai pritaikyto automobilio automobilių stovėjimo aikštelės, esančios Lazdijų m. Vilniaus g. 1, šiaurinėje dalyje. Kadangi daugiau nei metai prekyba iš prekybai pritaikyto automobilio aikštelėje nevyksta, Valstybinės maisto ir veterinarijos tarnybos specialistai Lazdijų rajono savivaldybės administracijoje 2018 m. rugsėjo 26 d. įvykusio pasitarimo metu pateikė žodinį siūlymą dėl šios prekyvietės, kurioje nevykdoma jokia veikla, panaikinimo tikslingumo. Taip pat pakeičiamas 2 priedas „Vietinės rinkliavos už leidimo prekiauti ar teikti paslaugas viešosiose vietose išdavimą dydžiai“ ir jis išdėstomas nauja redakcija

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vedėja Jolita Galvanauskienė.

Ekonomikos skyriaus vedėja Jolita Galvanauskienė